Merja linnamägi

Merja linnamägi asub Järva maakonnas Järva vallas Merja külas Linnamäe talu maal.

Kirjeldus
Linnamägi on lamedanõlvaline 7–8 m kõrgune küngas, mille 30 m pikkune ja 10 m laiune keskosa tõuseb 1–1,5 m kõrguse astanguna ülejäänud künkast kõrgemale. Selgemad jäljed kaitseehitiste olemasolust puuduvad. Kuna linnamägi on maastikuliselt eristatav ning sealt on avastatud arheoloogiline kultuurikiht, on Merja linnamägi tunnistatud arheoloogiamälestiseks.Merja linnamägi kultuurimälestiste riiklikus registris.

Rahvapärimus
Rahvapärimus linnamäe kohta on puudulik. 1929. aastal kogutud pärimuse järgi olevat sealt liivakaevamistel leitud terve inimese luukere lamavas olekus, kuid ilma igasuguste eheteta. Samuti olevat kaevamisel leitud kimp suuri vanu võtmeid. Ühtede informantide ütluse järgi olnud seal vanasti kirik, teiste arvamiste kohaselt olnud aga mäe otsas vanasti linn, mis suurte sõdade ajal ära lõhutud.Merjamäe linnamägi rahvapärimuses. EKLA, f 199, m 40, 12/3 (I-4)< Koeru khk. – Linda Vilmre (1929).

16. oktoobril 2010 avati Merja linnamäel 12 m kõrgune vaatetorn, mis oli samas paigas omataoline. Esimene, triangulatsioonitorn, püstitati linnamäele iseseisvuse ajal esimese ja teise maailmasõja vahel. Teise, 18 m kõrguse torni püstitasid 1950. aastatel Nõukogude sõjaväelased.Keset metsi kerkis 12meetrine vaatetorn. Postimees, 16.10.2010.

Vaata ka
 Eesti linnuste loend

Viited

Välislingid

Kategooria:Eesti muinaslinnused
Kategooria:Järva vald
Kategooria:Järva maakonna kultuurimälestised